钦定古今图书集成/明伦汇编/氏族典/第060卷 > 徐世荫
## 钦定古今图书集成/明伦汇编/氏族典/第060卷 > 徐世荫

按《浙江通志》：“世荫，字尔绳，号竹孙，开化人。万历乙卯
举于乡。天启乙丑成进士，授南兵部车驾司。屯卫军
多冒滥，大司农将釐剔之，诸军哗而围其署。世荫闻，
单骑驰至，片言立解。出守凤阳，晋兵备常镇司臬闽
中时，内台荐清廉第一，遂擢为安庐巡抚。流寇披猖，
昼夜登埤，调兵措饷，日无宁晷。凡三阅月解任。”